**V Ý Z V A**

**na predkladanie ponúk bez využitia elektronického trhoviska**

podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) a § 8 Smernice mesta Šaľa o verejnom obstarávaní na poskytnutie služby s názvom „**Čistenie autobusových zastávok, uličných vpustí, uličných žľabov, nádrží artézskych studní, verejných priestranstiev, zber a vývoz odpadu z malých smetných nádob a čistenie obrubníkov a krajníc MK**“.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Identifikácia verejného obstarávateľa:**

Názov: Mesto Šaľa

Sídlo: Námestie Svätej Trojice č. 7, 927 15 Šaľa

IČO: 00306185

Telefón: 031/7705981

Kontaktná osoba

vo veciach technických: Helena Kysučanová, Oddelenie stratégie a komunálnych činností   
 (kontakt mobil: 0911647353)

vo veciach podmienok

verejného obstarávania: Mgr. Margita Simighová, referát právny a verejného obstarávania

(kontakt tel.: 031/7012901)

E-mail: [kysucanova@sala.sk](mailto:kysucanova@sala.sk) [simighova@sala.sk](mailto:simighova@sala.sk)

1. **Miesto dodania predmetu zákazky:** územie mesta Šaľa.
2. **Komplexnosť dodávky:**

Uchádzač predloží ponuku na celý predmet zákazky.

1. **Variantné riešenie:**

Nie.

1. **Lehota na dodanie alebo dokončenie predmetu zákazky:**

12 mesiacov od účinnosti zmluvy.

1. **Stručný opis zákazky:**

Predmetom zákazky je celoročné čistenie nádrží artézskych studní, čistenie autobusových zastávok, uličných vpustí, uličných žľabov, verejných priestranstiev, vývoz odpadu z malých smetných nádob a čistenie obrubníkov a krajníc MK v meste.

1. ručné čistenie:

* **autobusových zastávok** o počte 28 ks predstavuje zametanie a čistenie priestoru autobusových čakární, prístreškov a priľahlých plôch o priemernej výmere 200 m² vrátane naloženia a odvozu vzniknutého odpadu na miesto určené verejným obstarávateľom vo vzdialenosti do 30 km – cyklus čistenia je 3x týždenne (pondelok, streda, piatok);
* **nádrží artézskych studní** o počte 5 ks + 2 ks nefunkčné predstavuje čistenie zachytávača – nádržky artézskej vody, vrátane naloženia a odvozu vzniknutého odpadu na miesto určené verejným obstarávateľom vo vzdialenosti do 30 km – cyklus čistenia je 1x týždenne;
* **uličných žľabov** 1080 m, predstavuje mechanické uvoľnenie mriežok a vyčistenie odtokovej rúry do kanalizácie, prepláchnutie odtokovej rúry vodou, založenie časti späť, vrátane naloženia a odvozu vzniknutého odpadu na miesto určené verejným obstarávateľom vo vzdialenosti do 30 km – cyklus čistenia 1x ročne;
* **uličných vpustí** o celkovom počte cca 1 440 kusov na území mesta predstavuje mechanické uvoľnenie mriežok, vybratie záchytného koša, mechanické vyčistenie koša, šachty, odtokovej rúry do kanalizácie, prepláchnutie koša a odtokovej rúry vodou, založenie časti späť, vrátane naloženia a odvozu vzniknutého odpadu na miesto určené verejným obstarávateľom vo vzdialenosti do 30 km – cyklus čistenia je 1x ročne;
* **verejných priestranstiev** (ďalej len VP) komplexné vyčistenie centrálnej mestskej zóny (ďalej len CMZ) o výmere 27 015 m², t. j. plochy na ul. Hlavnej od VÚB po budovu NS Olympia, vrátane parkovísk a chodníkov pešej zóny (Námestie Sv. Trojice a ul. Hlavná od budovy MsÚ po budovu VÚB), komplexné vyčistenie CMZ predstavuje zametanie chodníkov, dlažby a žľabov, zberu rozptýleného odpadu a nečistôt z VP vrátane zelených trávnatých plôch – cyklus 8x ročne, komplexné vyčistenie VP na Pribinovom námestí vo Veči o výmere 1 900 m² - cyklus 6x ročne, vrátane naloženia a odvozu vzniknutého odpadu na miesto určené verejným obstarávateľom vo vzdialenosti do 30 km – cyklus čistenia formou objednávky;
* **obrubníkov a krajníc MK** – celková dĺžka čistených obrubníkov predstavuje 60 km. Súčasťou čistenia obrubníkov a krajníc MK je chemický postrek buriny, mechanické uvoľnenie, naloženie a odvoz vzniknutého odpadu na miesto určené verejným obstarávateľom vo vzdialenosti do 30 km – cyklus čistenia je 2x ročne.

1. **Vývoz malých smetných nádob** o počte 255 ks +- 10% na území mesta predstavuje naloženie a odvoz odpadu na miesto určené verejným obstarávateľom vo vzdialenosti do 30 km – cyklus čistenia je 3x týždenne (pondelok, streda, piatok). V mesiacoch jún, júl, august dezinfekcia malých smetných nádob 1x mesačne.

**Predpokladaná hodnota zákazky**: 66.000,00 eur bez DPH.

**Slovník spoločného obstarávania:**

90600000-3 – Čistiace a asanačné služby v mestských alebo vidieckych oblastiach a súvisiace služby

90511000-2 – Služby na zber odpadu

90641000-2 – Služby na čistenie vpustov

90913200-2 – Čistenie nádrží.

1. **Podmienky účasti:**

Osobné postavenie:

§ 32 ods. 1 písm. e) ZVO – uchádzač je oprávnený poskytovať službu na predmet obstarávania. Uchádzač nie je povinný predkladať doklad podľa ods. 2 písm. e), nakoľko verejný obstarávateľ je oprávnený použiť údaje z informačných systémov verejnej správy podľa osobitného predpisu.

1. **Miesto a lehota na predkladanie ponúk**
2. doručenie prostredníctvom poštovej zásielky na adresu uvedenú v bode 1. tejto výzvy alebo osobne na tú istú adresu do podateľne Mestského úradu v Šali, **obal ponuky musí obsahovať**:
   * adresu verejného obstarávateľa,
   * adresu uchádzača (názov, obchodné meno, adresu sídla alebo miesta podnikania),
   * označenie: ***„zákazka s nízkou hodnotou – neotvárať“***
   * heslo súťaže: ***„Čistenie mesta Šaľa“***
3. ponuky sa predkladajú v slovenskom jazyku a v mene euro.
4. *Lehota na predkladanie ponúk uplynie***: 13/01/2020 Čas 10:00** h
5. **Podmienky otvárania ponúk:**

Dátum: 13/01/2020 Čas: 10:30 h.

Miesto: Mesto Šaľa, Mestský úrad v Šali, Námestie Sv. Trojice č.7, 927 15 Šaľa.

Osoby oprávnené zúčastniť sa na otváraní ponúk: Oprávnení uchádzači, ktorí predložili ponuky v lehote na predkladanie ponúk. Na otváraní obálok s ponukami môže byť uchádzač zastúpený štatutárnym orgánom alebo členom štatutárneho orgánu uchádzača alebo osobou splnomocnenou na jeho zastupovanie.

1. **Podmienky financovania:**

Predmet zákazky bude financovaný z vlastných prostriedkov objednávateľa. Verejný obstarávateľ neposkytne preddavkové ani zálohové platby. Splatnosť faktúry je 30 dní odo dňa jej doručenia verejnému obstarávateľovi.

1. **Kritériá na hodnotenie ponúk:**

Najnižšia cena vrátane DPH.

1. **Ďalšie informácie:**
2. Všetky náklady a výdavky spojené s prípravou a  predkladaním ponuky znáša uchádzač bez finančného nároku voči verejnému obstarávateľovi, a to bez ohľadu na výsledok verejného obstarávania.
3. Ponuky budú doručené osobne alebo poštou na adresu uvedenú v bode 1. Obálka musí byť uzatvorená a zapečatená proti nežiaducemu otvoreniu s označením: „**zákazka s nízkou hodnotou – neotvárať**“ a s heslom: „**Čistenie mesta Šaľa**“.
4. Ponuka uchádzača musí obsahovať:

* Návrh na plnenie kritérií
* Návrh zmluvy o poskytovaní služieb podpísaný štatutárnym zástupcom uchádzača
* Súhlas so spracúvaním osobných údajov
* Nacenený rozpočet vo formáte Excel.

1. Verejný obstarávateľ si vyhradzuje právo neprijať ani jednu z predložených ponúk.

V Šali dňa 16. 12. 2019

Mgr. Jozef Belický

primátor mesta

Prílohy:

1. Návrh na plnenie kritérií
2. Súhlas so spracúvaním osobných údajov
3. Zmluva o poskytovaní služieb
4. Rozpočet - zadanie

**návrh na plnenie kritérií**

1. **Názov predmetu zákazky:** Čistenie autobusových zastávok, uličných vpustí, uličných žľabov, nádrží artézskych studní, verejných priestranstiev, zber a vývoz odpadu z malých smetných nádob a čistenie obrubníkov a krajníc MK
2. **Identifikačné údaje uchádzača:**

Názov, obchodné meno uchádzača: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sídlo uchádzača: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IČO uchádzača: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| **Kritérium na hodnotenie ponúk** | **Návrh uchádzača** | | |
|  | **Cena v EUR bez DPH** | **DPH 20 % EUR** | **Cena v EUR s DPH** |
| **Celková cena za predmet zákazky** |  |  |  |
|  |  |  |  |

Platca DPH: áno – nie

(ak uchádzač nie je platcom DPH, uvedie túto skutočnosť ako súčasť tohto návrhu)

1. **Čestné vyhlásenie uchádzača**

Dolu podpísaný čestne vyhlasujem, že:

1. Riešenie uvedené v  tejto cenovej ponuke zodpovedá svojimi parametrami špecifikácii a požiadavkám verejného obstarávateľa na predmet zákazky.
2. Cena predmetu zákazky za obstarávaný predmet je uvedená na základe vlastných prepočtov, berie do úvahy všetky skutočnosti, ktoré sú nevyhnutné na úplné a riadne plnenie zákazky, pričom do ceny sú zahrnuté všetky náklady spojené s požadovaným predmetom zákazky.

V \_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

meno, priezvisko a podpis

štatutárneho zástupcu uchádzača

**súhlas so spracúvaním osobných údajov**

(podľa zákona č. 18/2018 Z. Z. o ochrane osobných údajov v znení neskorších predpisov)

**Názov predmetu zákazky:** Čistenie autobusových zastávok, uličných vpustí, uličných žľabov, nádrží artézskych studní, verejných priestranstiev, zber a vývoz odpadu z malých smetných nádob a čistenie obrubníkov a krajníc MK

**Titul:** .................

**Meno a priezvisko**: ............................................

**Narodený/á.:** .................................................

**Adresa trvalého pobytu**: .............................................

Dole podpísaný/á ................................................................. udeľujem týmto súhlas so spracúvaním mojich osobných údajov pre účely procesu verejného obstarávania podľa zákona č. 18/2018 Z. z. o ochrane osobných údajov v znení neskorších predpisov (ďalej len „zákon č. 18/2018 Z. z.“) mestu Šaľa ako verejnému obstarávateľovi v rámci zadávania zákazky na predmet obstarávania: „Čistenie autobusových zastávok, uličných vpustí, uličných žľabov, nádrží artézskych studní, verejných priestranstiev, zber a vývoz odpadu z malých smetných nádob a čistenie obrubníkov a krajníc MK“ .

Súhlas so spracúvaním osobných údajov platí do jeho odvolania. Tento súhlas je možné kedykoľvek písomne odvolať.

Zároveň beriem na vedomie, že práva dotknutej osoby sú upravené v Druhej hlave zákona č. 18/2018 Z. z.

V .................................. dňa ..............................

.........................................

meno, priezvisko a podpis

osoby oprávnenej konať za uchádzača

v záväzkových vzťahoch

**ZMLUVA o  poskytovaní služieb č.** ...................

uzatvorená v zmysle § 269 ods. 2, v nadväznosti na § 261 Obchodného zákonníka

**čl. I.**

**Zmluvné strany**

1. Objednávateľ: Mesto Šaľa

Zastúpený: Mgr. Jozef Belický, primátor mesta

Sídlo: Mestský úrad, Nám. Sv. Trojice 7, 927 15 Šaľa

IČO: 00306185

DIČ: 2021024049

Bankové spojenie: Slovenská sporiteľňa, a.s.

IBAN: SK8209000000005124306282

Telefón/fax: 0317705981-4/0317706021

E-mail: [mesto@sala.sk](mailto:mesto@sala.sk)

(ďalej iba  „objednávateľ“)

1. Dodávateľ:

Sídlo:

Zastúpený:

IČO:

IČ pre DPH:

DIČ:

Bankové spojenie:

IBAN:

Poverený na rokovanie vo veciach zmluvných:

Poverený na rokovanie vo veciach technických:

Tel./mobil:

E-mail:

Zapísaný v obchodnom registri (živnostenskom registri) v ........ pod č.......

(ďalej iba „dodávateľ“)

**čl. II.**

**Úvodné ustanovenia**

* 1. Táto zmluva o poskytovaní služieb sa uzatvára  s tým, že konkrétne záväzky (poskytnutie služieb) budú realizované v zmysle harmonogramu prác ako aj na základe e-mailovej objednávky.
  2. Táto zmluva sa uzatvára ako výsledok verejného obstarávania v súlade s ust. § 117 zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Objednávateľ na obstaranie predmetu tejto zmluvy použil postup verejného obstarávania – výzva na predkladanie ponúk v zmysle § 8 Smernice mesta Šaľa o verejnom obstarávaní.

**čl. III.**

**Predmet zmluvy**

* 1. Predmetom tejto zmluvy je poskytnutie služieb dodávateľom s názvom **„Čistenie autobusových zastávok, uličných žľabov, uličných vpustí, nádrží artézskych studní, zber a vývoz odpadu z malých smetných nádob a ručné čistenie obrubníkov a krajníc MK“.**
  2. Dohodnutý rozsah služieb:

1. **Ručné čistenie:**

* **autobusových zastávok** o predpokladanom počte 28 ks predstavuje zametanie a čistenie priestoru autobusových čakární, prístreškov a priľahlých plôch o priemernej výmere 200 m² vrátane naloženia a odvozu vzniknutého odpadu na miesto určené objednávateľom    
  vo vzdialenosti do 30 km – cyklus čistenia je 3x týždenne,
* **nádrží artézskych studní** o predpokladanom počte 5 ks + 2 ks nefunkčné predstavuje čistenie zachytávača – nádržky artézskej vody, vrátane naloženia a odvozu vzniknutého odpadu   
  na miesto určené objednávateľom  vo vzdialenosti do 30 km –  cyklus čistenia  je 1x týždenne.
* **uličných žľabov** o predpokladanom množstve 1080 m, na území mesta predstavuje mechanické uvoľnenie mriežok a vyčistenie odtokovej rúry do kanalizácie, prepláchnutie odtokovej rúry vodou, založenie časti späť, vrátanie naloženia a odvozu vzniknutého odpadu na miesto určené obstarávateľom vo vzdialenosti do 30 km – cyklus čistenia je 1x ročne.
* **uličných vpustí** o predpokladanom počte 1 440 kusov na území mesta predstavuje mechanické uvoľnenie mriežok, vybratie záchytného koša, vyčistenie koša, šachty, odtokovej rúry do kanalizácie, prepláchnutie koša a odtokovej rúry vodou, založenie častí späť, vrátane naloženia a odvozu vzniknutého odpadu na miesto určené objednávateľom vo vzdialenosti do 30 km cyklus čistenia 1x ročne*.*
* **verejných priestranstiev** (ďalej len VP) komplexné vyčistenie centrálnej mestskej zóny (ďalej len CMZ) o výmere 27 015 m², t. j. plochy na ul. Hlavnej od VÚB po budovu NS Olympia, vrátane parkovísk a chodníkov pešej zóny (Námestie Sv. Trojice a ul. Hlavná od budovy MsÚ po budovu VÚB), komplexné vyčistenie CMZ predstavuje zametanie chodníkov, dlažby a žľabov, zberu rozptýleného odpadu a nečistôt z VP vrátane zelených trávnatých plôch, komplexné vyčistenie VP na Pribinovom námestí vo Veči o výmere 1 900 m², naloženia a odvozu vzniknutého odpadu na miesto určené objednávateľom vo vzdialenosti do 30 km – cyklus čistenia formou objednávky.
* **ručné čistenie obrubníkov a krajníc MK** – celková dĺžka čistených obrubníkov predstavuje 60 km, súčasťou čistenia obrubníkov a krajníc MK je chemický postrek buriny, mechanické uvoľnenie, naloženie a odvoz vzniknutého odpadu na miesto určené verejným obstarávateľom vo vzdialenosti 30 km – cyklus čistenia je 2 x ročne.

1. **Vývoz malých smetných nádob** o predpokladanom počte 255 ks na území mesta predstavuje naloženie a odvoz odpadu na miesto určené objednávateľom vo vzdialenosti do 30 km cyklus čistenia je 3x týždenne (pondelok, streda, piatok).
   1. Harmonogram prác na poskytnuté službyv členení:

* Zber a vývoz odpadu z  malých smetných nádob (**3x týždenne v  pondelok, stredu, piatok)**
* Čistenie žľabov (**na základe objednávky**)
* Čistenie uličných vpustí ( **na základe objednávky** )
* Čistenie nádrží artézskych studní (**1x týždenne v pondelok**)
* Čistenie autobusových zastávok (3**x týždenne v piatok**)
* Ručné čistenie obrubníkov a krajníc **(2x ročne** )
  1. Dodávateľ sa zaväzuje, že za podmienok stanovených v tejto zmluve a v dohodnutom rozsahu podľa bodu 3.2. poskytne služby. Dodávateľ sa zaväzuje poskytnúť služby vo vlastnom mene a na vlastnú zodpovednosť.
  2. Dodávateľ potvrdzuje, že sa v plnom rozsahu oboznámil s rozsahom a povahou predmetu zmluvy a považuje ich za správne a úplné. Dodávateľ prehlasuje, že disponuje takými prostriedkami a odbornými znalosťami, ktoré sú k vykonaniu predmetu zmluvy potrebné.

**čl. IV.**

**Čas plnenia**

4.1. Začiatok plnenia: 01.02.2020, najskôr však nadobudnutím účinnosti tejto zmluvy.

4.2. Doba plnenia: 12 mesiacov od nadobudnutia účinnosti tejto zmluvy.

**čl. V.**

**Cena a platobné podmienky**

* 1. Celková cena za predmet plnenia podľa č. III je stanovená ako cena pevná vo výške:

Celková cena bez DPH ................ EUR

20 % sadzba DPH a výška DPH ................ EUR

Cena spolu s DPH ................ EUR

Slovom: ............................. EUR

* 1. Objednávateľ neposkytne dodávateľovi žiaden preddavok.
  2. Uvedené množstvá podľa čl. III. bodu 3.2 a 3.3 tejto zmluvy sú predpokladané a čiastkové pokyny objednávateľa na realizáciu jednotlivých dohodnutých plnení, ktoré sa uskutočnia   
     zo strany objednávateľa na základe zápisu do denníka služieb, resp. na základe e-mailovej objednávky objednávateľa a budú vychádzať **zo skutočných potrieb** az finančných možností mesta. Dodávateľ potvrdí uložený pokyn svojim podpisom do denníka služieb. Po zrealizovaní aodsúhlasení riadneho a včasného dohodnutého plnenia objednávateľ uskutoční zápis do denníka služieb na podklade, ktorého má dodávateľ právo vystaviť faktúru.
  3. Služby sa budú uhrádzať podľa predložených faktúr (podľa skutočne poskytnutých služieb odsúhlasených pracovníkom objednávateľa), ktoré dodávateľ doručí vždy do 15. kalendárneho dňa nasledujúceho mesiaca a budú splatné 30 dní odo dňa ich doručenia objednávateľovi.
  4. Faktúra okrem zákonných náležitostí musí obsahovať pracovníkom objednávateľa písomne odsúhlasený súpis poskytnutých služieb v takom rozsahu a podrobnosti, ako je špecifikovaná cena. Súčasťou faktúry je denník poskytnutých služieb.
  5. V prípade, že faktúra nebude obsahovať náležitosti uvedené v tejto zmluve alebo bude vyhotovená obsahovo nesprávne, je objednávateľ oprávnený vrátiť ju dodávateľovi v lehote splatnosti s písomným zdôvodnením a odvolaním sa na jej doplnenie a prepracovanie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
  6. Objednávateľ má právo obmedzovať vykonávanie niektorých prác, resp. ich časti alebo periodicity uvedených čl. III. tejto zmluvy aj bez udania dôvodu.
  7. V prípade obmedzenia rozsahu alebo periodicity predmetu zmluvy, resp. vykonania služby alebo jej časti, objednávateľom a tým aj rozsahu prác dodávateľa, bude celková predpokladaná cena adekvátne znížená na sumu rovnajúcu sa skutočne vykonaným prácam.

**čl. VI.**

**Podmienky plnenia**

6.1  Dodávateľ sa zaväzuje pre objednávateľa vykonávať služby uvedené v predmete tejto zmluvy  s odbornou starostlivosťou a v kvalite zodpovedajúcej účelu tejto zmluvy.

* 1. Dodávateľ bude poskytovať služby výhradne na základe harmonogramu prác, resp. na základe e-mailovej objednávky.
  2. Zodpovednou osobou objednávateľa za plnenie predmetu zmluvy a poverenou na  uskutočňovanie záznamov do denníka služieb a potvrdení o ich uskutočnení je  p. Helena Kysučanová (tel. kontakt 0911647353., e-mail: [kysucanova@sala.sk](mailto:kysucanova@sala.sk)).
  3. Zodpovednou osobou dodávateľa za plnenie predmetu zmluvy a uskutočňovanie záznamov do denníka služieb je ................................ (tel. kontakt ......, e-mail ....).

**čl. VII.**

**Sankcie**

* 1. Zmluvné strany sa dohodli, že v prípade nedodržania plnenia predmetu zmluvy, resp. jeho časti alebo periodicity  podľa harmonogramu alebo pokynu v denníku služieb dodávateľom má objednávateľ právo požadovať zmluvnú pokutu vo výške 0,02% z dohodnutej predpokladanej ceny vrátane DPH podľa čl. V. bod 5.1. zmluvy za každý i začatý kalendárny deň omeškania s plnením predmetu zmluvy, resp. jeho časti alebo periodicity  podľa harmonogramu alebo pokynu v denníku služieb.
  2. V prípade omeškania objednávateľa so zaplatením faktúry je dodávateľ oprávnený požadovať zaplatenie úrokov z omeškania vo výške 0,02% z nezaplatenej čiastky za každý i začatý kalendárny deň omeškania.
  3. Zaplatenie zmluvnej pokuty či úrokov z omeškania nezbavuje zmluvné strany zodpovednosti za spôsobenú škodu a nároku na ňu.

**čl. VIII.**

**Ostatné dojednania zmluvných strán**

* 1. Dodávateľ sa zaväzuje pri plnení predmetu zmluvy postupovať s odbornou starostlivosťou. Ďalej sa zaväzuje dodržiavať povinnosti týkajúce sa ochrany životného prostredia, všeobecne záväzné právne predpisy, technické normy a podmienky zmluvy vrátane jej príloh, dodatkov a súťažných podkladov.
  2. Dodávateľ nie je oprávnený postúpiť práva a povinnosti vyplývajúce z tejto zmluvy na tretie osoby bez predchádzajúceho písomného súhlasu objednávateľa.

**čl. IX.**

**Skončenie zmluvných vzťahov**

* 1. Zmluvné vzťahy založené touto zmluvou končia uplynutím doby plnenia zmluvy podľa čl. IV. alebo naplnením zazmluvneného objemu služieb podľa čl. III. a/alebo ceny podľa čl. V.
  2. Zmluvné vzťahy môžu byť ukončené pred touto dobou, kedykoľvek sa na tom zmluvné strany dohodnú. Súčasťou tejto dohody musí byť aj dohoda o vysporiadaní vzájomných záväzkov.
  3. V prípade neplnenia dohodnutých prác v požadovanom termíne, rozsahu a kvalite (čo aj jednorazovo) môže objednávateľ jednostranne ukončiť zmluvný vzťah, a to odstúpením od tejto zmluvy. Odstúpenie od zmluvy musí byť druhej zmluvnej strane doručené.

**čl. X.**

**Záverečné ustanovenia**

1. Táto zmluva nadobúda platnosť dňom jej podpisu oprávnenými zástupcami oboch zmluvných strán. Túto zmluvu v zmysle § 5a zákona č.211/2000 Z. z. o slobodnom prístupe k informáciám a o zmene a doplnení niektorých zákonov (ďalej len zákon o slobode informácií) v platnom znení objednávateľ zverejní na svojom webovom sídle a zmluva nadobúda účinnosť až dňom nasledujúcim po jej zverejnení.

Zmluvné strany súhlasia so zverejnením celej zmluvy po jej podpise oboma zmluvnými stranami na webovom sídle objednávateľa.

* 1. V prípade, ak bude potrebné  doručovať  druhej  zmluvnej  strane akúkoľvek písomnosť,   doručuje sa  táto písomnosť na  adresu zmluvnej  strany  uvedenú v čl. I. tejto zmluvy, pokiaľ nie  je zmena adresy písomne oznámená druhej  zmluvnej strane, ktorá  písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany  sa dohodli, že účinky doručenia  nastávajú  dňom vrátenia  zásielky zmluvnej strane,  ktorá zásielku doručuje.
  2. Zmluvné strany budú riešiť prípadné spory vyplývajúce z tejto zmluvy predovšetkým dohodou. V prípade, ak pri riešení sporu nedôjde k dohode medzi zmluvnými stranami, každá strana má právo sa obrátiť na súd. Zmluvné strany sa dohodli, že tento spor bude riešený podľa slovenského práva na miestne príslušnom súde.
  3. Akékoľvek zmeny a doplnky tejto zmluvy je možné robiť len písomnými dodatkami   podpísanými oprávnenými zástupcami oboch zmluvných strán. Dodatky budú očíslované podľa poradia.
  4. Táto zmluva je vyhotovená v šiestich vyhotoveniach, z ktorých objednávateľ obdrží štyri vyhotovenia a  dodávateľ dve vyhotovenia po jej podpísaní.
  5. Zmluvné strany prehlasujú, že si túto zmluvu pred jej podpísaním prečítali, porozumeli jej obsahu, a že vyjadruje ich slobodne, určito a vážne prejavenú vôľu a na znak súhlasu s jej  obsahom ju podpísali.

V Šali dňa ............... V .............. dňa.............

Objednávateľ: Dodávateľ:

Mesto Šaľa

...................................................... ..................................................

Mgr. Jozef Belický

primátor mesta